paragraph_text: S Opatijom sv. Denisa (1145. g.), danas u Parizu, i katedralom u Chartresu (1150. g.) u Francuskoj se pojavljuje jedan drukčiji stil gradnje crkava, koji se naziva gotika, a trajao je do kraja 15. st. U životu Crkve postojao je pokret prema što složenijim ceremonijama, naglašavanju simbola i mističnoj duhovnosti. Osjećaji nebeskih težnji i duhovnog zanosa odrazili su se i na gradnju crkava.